Document ID: 31992R1048

ΚΑΝΟΝΙΣΜΟΣ (ΕΟΚ) αριθ. 1048/92 ΤΗΣ ΕΠΙΤΡΟΠΗΣ της 28ης Απριλίου 1992 για τις αιτήσεις πιστοποιητικών για τα προϊόντα του κωδικού ΣΟ 1101 00 00 που περιλαμβάνουν προκαθορισμό της επιστροφής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 674/92 (2),
Εκτιμώντας:
ότι το άρθρο 9 παράγραφος 4 του κανονισμού (ΕΟΚ) αριθ. 891/89 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 337/92 (4), προβλέπει, όταν γίνεται ειδική αναφορά στην παρούσα παράγραφο κατά τον καθορισμό επιστροφής κατά την εξαγωγή, προθεσμία τριών εργάσιμων ημερών μετά την ημερομηνία καταθέσεως της αιτήσεως για τη χορήγηση των πιστοποιητικών εξαγωγής που περιλαμβάνουν προκαθορισμό της επιστροφής- ότι το εν λόγω άρθρο προβλέπει επιπλέον ότι η Επιτροπή καθορίζει ενιαίο ποσοστό μειώσεως της ποσότητας εάν οι αιτήσεις πιστοποιητικών εξαγωγής υπερβαίνουν τις ποσότητες που μπορούν να αναληφθούν- ότι οι αιτήσεις πιστοποιητικών που υποβλήθηκαν στις 24 Απριλίου 1992 αφορούν 230 000 τόνους και ότι η μέγιστη ποσότητα που θα αναληφθεί είναι 100 000 τόνοι- ότι πρέπει να καθοριστεί το ποσό που αντιστοιχεί στη μείωση για τις αιτήσεις πιστοποιητικών εξαγωγής που υποβλήθηκαν στις 24 Απριλίου 1992,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αιτήσεις πιστοποιητικών εξαγωγής για τις οποίες έγινε αναγγελία στην Επιτροπή πριν από τις 25 Απριλίου 1992 για άλευρα σιταριού που υπάγονται στον κωδικό ΣΟ 1101 00 00 που περιλαμβάνουν προκαθορισμό της επιστροφής και κατατέθηκαν στις 24 Απριλίου 1992 γίνονται αποδεκτές για τις ποσότητες που αναφέρονται πολλαπλασιαζόμενες με τον συντελεστή 0,45. Οι αιτήσεις για τις οποίες δεν έγινε αναγγελία στην Επιτροπή πριν απο τις 25 Απριλίου 1992 απορρίπτονται.
Άρθρο 2
Ο παρών κανονισμός αρχίζει να ισχύει στις 29 Απριλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Απριλίου 1992.

Labels: 3
17